**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. 5TS-259 „DĖL LAZDIJŲ RAJONO SAVIVALDYBĖS 2020–2022 METŲ STRATEGINIO VEIKLOS PLANO PATVIRTINIMO“ PAKEITIMO**

2020 m. birželio 15 d. Nr. 34-423

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ bei į Lazdijų rajono savivaldybės tarybos 2020 m. gegužės 29 d. sprendimą Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“, Lazdijų rajono savivaldybės taryba n u s p r e n d ž i a:

Pakeisti Lazdijų rajono savivaldybės 2020–2022 metų strateginį veiklos planą, patvirtintą Lazdijų rajono savivaldybės tarybos 2020 m. vasario 28 d. sprendimu Nr. 5TS-259 „Dėl Lazdijų rajono savivaldybės 2020–2022 metų strateginio veiklos plano patvirtinimo“:

1. Pakeisti IV dalies „Lazdijų rajono savivaldybės veiklos programos“ Lazdijų rajono savivaldybės užimtumo, verslo ir nevyriausybinių organizacijų plėtros programą ir išdėstyti ją taip:

**LAZDIJŲ RAJONO SAVIVALDYBĖS**

**UŽIMTUMO, VERSLO IR NEVYRIAUSYBINIŲ ORGANIZACIJŲ PLĖTROS PROGRAMA**

|  |  |
| --- | --- |
| Biudžetiniai metai | 2020 m. |
| Asignavimų valdytojas | Lazdijų rajono savivaldybės administracija |
| Vykdytojas (-ai) | Lazdijų rajono savivaldybės administracijos Strateginio planavimo ir investicinių projektų valdymo skyrius; Socialinės paramos ir sveikatos skyrius; Kaimo ir žemės ūkio plėtros skyrius |
| Koordinatorius | Strateginio planavimo ir investicinių projektų valdymo skyrius |
| Programos pavadinimas | Užimtumo, verslo ir nevyriausybinių organizacijų plėtros programa | Kodas | 02 |
| Programos parengimo argumentai | Lazdijų rajono savivaldybės 2011–2020 m. strateginiame plėtros plane, patvirtintame Lazdijų rajono savivaldybės tarybos 2011 m. birželio 29 d. sprendimu [Nr. 5TS-61](http://10.103.1.4:49201/aktai/Default.aspx?Id=3&DocId=20750) „Dėl Lazdijų rajono savivaldybės strateginio plėtros plano patvirtinimo“ nustatytas Lazdijų rajono savivaldybės vystymo prioritetas – darnaus verslo, kaimo ir turizmo plėtra.Sudarant sąlygas plėstis verslui, derinant paslaugų kokybę bei plečiant teikiamų paslaugų spektrą, Lazdijų rajono savivaldybė siekia didinti užimtumą, sukurti ilgalaikių darbo vietų, didinti bendruomeniškumą. Savivaldybėje didžiąją dalį sudarantys verslo subjektai – vidutinės ir mažos įmonės (tarp jų ir mikroįmonės) bei fiziniai asmenys, įstatymų nustatyta tvarka turintys teisę verstis savarankiška komercine, gamybine arba profesine ir kita panašaus pobūdžio veikla, įskaitant tą, kuria verčiamasi turint verslo liudijimą.Savivaldybėje yra įregistruota daugiau kaip 60 nevyriausybinių organizacijų: kaimų bendruomenių, asociacijų, klubų ir kt. Programos tikslas yra skatinti rajono gyventojų bendruomeniškumą, nevyriausybinių organizacijų bendradarbiavimą ir jų profesionalumo ugdymą, piliečių savivaldą, turiningą laisvalaikio praleidimą.Programa taip pat parengta vadovaujantis Lietuvos Respublikos užimtumo rėmimo įstatymo 9 straipsniu, kuris įpareigoja savivaldybių institucijas ir įstaigas dalyvauti įgyvendinant užimtumo rėmimo priemones bei rengti ir įgyvendinti užimtumo didinimo programas, ir siekiant užtikrinti savivaldybėms Lietuvos Respublikos vietos savivaldos įstatymo 7 straipsnio 18 punktu priskirtos valstybinės funkcijos (dalyvavimas rengiant ir įgyvendinant darbo rinkos politikos priemones ir gyventojų užimtumo programa) vykdymą. |
| Ilgalaikis prioritetas | Darnaus verslo, kaimo ir turizmo plėtros skatinimas |
| Programos tikslo pavadinimas | 1. Kurti palankią aplinką verslui ir investicijoms
 |
| Tikslo įgyvendinimo aprašymas (aprašomi uždaviniai, priemonės, rezultato kriterijai) | Uždaviniai ir priemonės:1.1.  Įgyvendinti verslumo ir užimtumo didinimui skirtas priemones:* + 1. Finansinės paramos smulkaus ir vidutinio verslo subjektams teikimas;
		2. Užimtumo didinimo programos vykdymas;
		3. Moksleivių ir (ar) studentų įdarbinimo rėmimas.

 Rezultato kriterijai:Veikiančių ūkio subjektų skaičiaus kasmetinis augimas, proc. |
| Programos tikslo pavadinimas | 1. Kurti palankią aplinką nevyriausybinėms organizacijoms, užtikrinti tinkamas jų veiklos ir plėtros sąlygas
 |
| Tikslo įgyvendinimo aprašymas (aprašomi uždaviniai, priemonės, rezultato kriterijai) | Uždaviniai ir priemonės:2.1. Stiprinti bendruomenes ir kitas nevyriausybines organizacijas bei skatinti jų plėtrą:2.1.1.  Bendruomeninės veiklos savivaldybėje rėmimas;2.1.2. Nevyriausybinių organizacijų ir religinių bendruomenių rėmimas;2.1.3. Nevyriausybinių organizacijų projektų bendrafinansavimas.Šiuo uždaviniu siekiama įvairių socialinių grupių gyventojams padėti sukurti pilnavertį gyvenimą, aktyvinti visuomenės narių bendradarbiavimą, kuo daugiau juos įtraukti į veiklą, sudarant sąlygas įvairių interesų ir pomėgių asmenims laisvai užsiimti patrauklia ir prasminga veikla, ugdyti jaunų žmonių pilietinius-socialinius įgūdžius, reikalingus prasmingam dalyvavimui visuomenės gyvenime. Šiuo uždaviniu taip pat siekiama, kad bendruomenės dalyvautų projektuose, finansuojamuose iš Europos Sąjungos lėšų, kuriuos įgyvendindami tvarkytų viešąsias erdves, turimas patalpas pritaikytų savo poreikiams ir užtikrintų įdomią bei turiningą veiklą.Rezultato kriterijai:Paramą gavusių nevyriausybinių organizacijų ir religinių bendruomenių skaičius, vnt. |
| Programos tikslo pavadinimas | 3. Mažinti COVID-19 ligos sukeltų padarinių poveikį |
| Tikslo įgyvendinimo aprašymas (aprašomi uždaviniai, priemonės, rezultato kriterijai) | Uždaviniai ir priemonės:3.1. Įgyvendinti COVID-19 ligos sukeltų padarinių poveikio mažinimo veiksmus:3.1.1. COVID-19 ligos sukeltų padarinių poveikio mažinimo veiksmų įgyvendinimas.Priemonė „COVID-19 ligos sukeltų padarinių poveikio mažinimo veiksmų įgyvendinimas“ vykdoma įgyvendinant COVID-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plane, patvirtintame Lazdijų rajono savivaldybės tarybos 2020 m. gegužės 29 d. sprendimu Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“ numatytus veiksmus („Iš dalies kompensuoti labai mažų įmonių, veiklą vykdančių savivaldybės teritorijoje, esamų darbo vietų išsaugojimo karantino laikotarpiu išlaidas“, „Organizuoti ir finansuoti šachtinių šulinių geriamojo vandens mikrobiologinių ir cheminių tyrimų bei maudymosi vietų vandens mikrobiologinių tyrimų paslaugas“, „Skirti finansinę paramą įkurti naujas, paslaugoms teikti skirtas, darbo vietas nevyriausybinėse organizacijose“ (skiriant naujų darbo vietų įkūrimo (jose įdarbinant darbuotojus pagal neterminuotą darbo sutartį ir išlaikant darbo vietą ne mažiau kaip 12 mėnesių) išlaidų dalinę kompensaciją Lazdijų rajono savivaldybės teritorijoje registruotoms ir veikiančioms nevyriausybinėms organizacijoms ir bendruomeninėms organizacijoms, pateikus prašymus ir darbo vietų įkūrimą pagrindžiančius dokumentus), „Kompensuoti savivaldybės bendruomenėms komunalinių paslaugų teikimo išlaidas karantino laikotarpiu“ (pateikus prašymą ir išlaidas pagrindžiančius dokumentus)) pagal Lazdijų rajono savivaldybės administracijos direktoriaus įsakymu patvirtintą tvarką ir Socialinės apsaugos veiksmus pagal Piniginės socialinės paramos teikimo Lazdijų rajono savivaldybėje tvarkos aprašą, patvirtintą Lazdijų rajono savivaldybės tarybos 2019 m. lapkričio 29 d. sprendimu Nr. 5TS-185 „Dėl Piniginės socialinės paramos teikimo Lazdijų rajono savivaldybėje tvarkos aprašo patvirtinimo“.Rezultato kriterijai:Subjektų, kurie pajus numatytų veiksmų poveikį, skaičius, vnt. |
| Numatomas programos įgyvendinimo rezultatas (efekto kriterijai)  | Didės rajono savivaldybėje veikiančių ūkio subjektų skaičius, savivaldybės gyventojai gaus nevyriausybinių organizacijų projektų teikiamą naudą.Efekto kriterijai:E-01-02 Veikiančių ūkio subjektų skaičius sieks 330  |

1. Pakeisti priedo Nr. 1 „Strateginio veiklos plano programų asignavimų suvestinė“ Lazdijų rajono savivaldybės užimtumo, verslo ir nevyriausybinių organizacijų plėtros programos (kodas-02) 2020–2022 metų tikslų, uždavinių, priemonių, priemonių išlaidų suvestinę ir išdėstyti ją pagal pridedamą 1 priedą;
2. Pakeisti priedo Nr. 2 „Strateginio veiklos plano programų vertinimo kriterijų suvestinė“ 2 programos „Užimtumo, verslo ir nevyriausybinių organizacijų plėtros programa“ Lazdijų rajono savivaldybės 2020–2022 metų strateginio veiklos plano programų vertinimo kriterijų suvestinę ir išdėstyti ją pagal pridedamą 2 priedą;
3. Pakeisti IV dalies „Lazdijų rajono savivaldybės veiklos programos“ Lazdijų rajono savivaldybės infrastruktūros, teritorijų planavimo ir aplinkos kokybės gerinimo programos 2.2 papunktį ir išdėstyti jį taip:

„2.2. Vykdyti viešosios tvarkos ir gyventojų saugumo užtikrinimo funkcijas:

2.2.1. Vaizdo stebėjimo kamerų viešosiose vietose priežiūra ir atnaujinimas;

2.2.2. Lazdijų rajono policijos komisariato programos dalinis finansavimas.“.

Savivaldybės merė Ausma Miškinienė

Gediminas Giedraitis, tel. 8 613 83 291

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. 5TS-259 „DĖL LAZDIJŲ RAJONO SAVIVALDYBĖS 2020–2022 METŲ STRATEGINIO VEIKLOS PLANO PATVIRTINIMO“ PAKEITIMO“**

**PROJEKTO**

**AIŠKINAMASIS RAŠTAS**

2020-06-08

Lazdijų rajono savivaldybės tarybos sprendimo projektas ,,Dėl Lazdijų rajono savivaldybės tarybos 2020 m. vasario 28 d. sprendimo Nr. 5TS-259 „Dėl Lazdijų rajono savivaldybės 2020–2022 metų strateginio veiklos plano patvirtinimo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi ir atsižvelgiant į Lietuvos Respublikos Vyriausybės 2020 m. kovo 14 d. nutarimą Nr. 207 „Dėl karantino Lietuvos Respublikos teritorijoje paskelbimo“ bei į Lazdijų rajono savivaldybės tarybos 2020 m. gegužės 29 d. sprendimą Nr. 5TS-362 „Dėl COVD-19 ligos sukeltų padarinių Lazdijų rajono savivaldybėje poveikio mažinimo trumpalaikių veiksmų plano patvirtinimo“.

Projekto tikslas – papildyti Lazdijų rajono savivaldybės 2020–2022 metų strateginio veiklos plane įtrauktą Lazdijų rajono savivaldybės užimtumo, verslo ir nevyriausybinių organizacijų plėtros programą tikslu, uždaviniu ir priemone, skirta COVID-19 ligos sukeltų padarinių poveikio mažinimo veiksmų įgyvendinimui, bei ištaisyti pastebėtą techninę klaidą dokumente.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistas Gediminas Giedraitis.

Strateginio planavimo ir investicinių

projektų valdymo skyriaus vyr. specialistas Gediminas Giedraitis